**Az egyes vagyonnyilatkozat-tételi kötelezettségekről szóló 2007. évi CLII. törvény melléklete szerinti vagyonnyilatkozat**

**leadásával kapcsolatos követelmények**

**Általános szabályok:**

1. A vagyonnyilatkozatot két eredeti példányban kell kitölteni.
2. A vagyonnyilatkozat minden oldalát a kötelezettnek alá kell írnia, majd külön-külön A/4-es méretű borítékba kell elhelyezni.
3. A vagyonnyilatkozat részét képezi a hozzátartozókra vonatkozó vagyonnyilatkozat kitöltése, melyet minden, a kötelezettel egy háztartásban élő hozzátartozóra vonatkozóan külön kell kitölteni.
4. A vagyonnyilatkozatot kézzel történő kitöltés előtt javasolt a kellő példányszámban fénymásolni! A vagyonnyilatkozatot tollal/géppel olvashatóan kell kitölteni. A ceruzás kitöltés nem elfogadható!
5. Amennyiben elírás történik, azt kijavítani nem lehet, hanem az elrontott vagyonnyilatkozat lapja helyett új lapot kell kitölteni.
6. A vagyonnyilatkozat online is kitölthető, amely a Humánerőforrás-gazdálkodási Igazgatóság honlapjáról letölthető:

**http://semmelweis.hu/human/szabalyzatok/vagyonnyilatkozatok/**

1. Azokat a sorokat, amelyekben adatot nem tüntet fel, az egyértelműség érdekében szíveskedjék kihúzni/áthúzni.
2. A vagyonnyilatkozat nyomtatvány tartalmi és formai követelményeinek minden esetben meg kell felelnie a 2007. évi CLII. tv. melléklete szerinti nyomtatványnak, az átszerkesztése nem megengedett.
3. Amennyiben a nyomtatványban lévő sorok kevésnek bizonyulnak, úgy a feltüntetendő adatokhoz, a szükséges oldalt pótlapként újra nyomtatni/fénymásolni/letölteni kell. Az eredeti nyomtatvány megfelelő pontjánál (vagy ezen lapon külön) szíveskedjék feltüntetni a csatolt pótlapok számát, a pótlapokat pedig be kell sorszámozni.
4. A vagyonnyilatkozatot **NE hajtsák össze!**
5. A vagyonnyilatkozat leadásakor a nyilatkozó és az őrzésért felelős a boríték lezárásánál szolgáló felületen elhelyezett aláírásával egyidejűleg igazolja, hogy a nyilatkozat átadására zárt A/4-es méretű borítékban került sor. A borítékot az őrzését felelős személy nyilvántartási azonosítóval látja el.
6. A vagyonnyilatkozat egyik példánya a nyilvántartásba vétel után a kötelezettnél marad, míg a másik példányt az őrzésért felelős elkülönítetten kezeli.
7. A vagyonnyilatkozat átadás-átvételét az őrzésért felelős személy a Szabályzat II. sz. mellékletét képező Nyilatkozat átadásával igazolja.